Document ID: 32015R0166

KOMISJONI MÄÄRUS (EL) 2015/166,
3. veebruar 2015,
millega täiendatakse ja muudetakse Euroopa Parlamendi ja nõukogu määrust (EÜ) nr 661/2009 seoses konkreetsete menetluste, hindamismeetodite ja tehniliste nõuete lisamisega ning muudetakse Euroopa Parlamendi ja nõukogu direktiivi 2007/46/EÜ ning komisjoni määrusi (EL) nr 1003/2010, (EL) nr 109/2011 ja (EL) nr 458/2011
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi tehniliste seadmestike kinnituse kohta (raamdirektiiv), (1) eriti selle artikli 39 lõiget 2,
võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid, (2) eriti selle artikli 14 lõike 1 punkte a ja f,
ning arvestades järgmist:
(1)
Mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike tüübikinnituse jaoks on vaja kehtestada üldise ohutusega seotud üksikasjalikud sätted ning määrusega (EÜ) nr 661/2009 kohustuslikuks tehtud asjaomaste õigusaktide kohaldamise tingimusi on vaja selgitada.
(2)
Ilma et see piiraks sõidukitele EÜ tüübikinnituse nõudeid kehtestavate direktiivi 2007/46/EÜ IV lisas loetletud õigustloovate aktide kohaldamist, antakse määrusega (EÜ) nr 661/2009 sõidukitootjatele võimalus taotleda tüübikinnitust määruse (EÜ) nr 661/2009 (millega kehtestatakse nõuded ÜRO Euroopa Majanduskomisjoni eeskirjadega hõlmatud valdkondades) rakendusmeetmete kohaselt.
(3)
Eriti vajalik on kehtestada konkreetsed tüübikinnituse menetlused vastavalt direktiivi 2007/46/EÜ artiklile 20, milles käsitletakse uusi tehnoloogiaid või põhimõtteid, mis ei sobi kokku ÜRO Euroopa Majanduskomisjoni eeskirjadega hõlmatud määruse (EÜ) nr 661/2009 olemasolevate rakendusmeetmetega, sest praegu taolised sätted puuduvad, ehkki neid on vaja.
(4)
Põhimõtteliselt ei ole võimalik saada ÜRO Euroopa Majanduskomisjoni eeskirjade kohast tüübikinnitust paigaldatud osadele või eraldi tehnilistele seadmestikele, millel on vaid kehtiv EÜ tüübikinnitus. Kuid seda tuleb võimaldada EÜ tüübikinnituse andmisel vastavalt määrusele (EÜ) nr 661/2009, mille aluseks on ÜRO Majanduskomisjoni eeskirjad.
(5)
Direktiivi 2007/46/EÜ XV lisas on loetletud õigustloovad aktid, mille puhul võib tehniliseks teenistuseks määrata tootja, sealhulgas mitmed määrusega (EÜ) nr 661/2009 kehtetuks tunnistatud direktiivid. Seepärast on vaja asendada viited asjaomastele direktiividele viidetega määruse (EÜ) nr 661/2009 asjakohastele rakendusmeetmetele.
(6)
Direktiivi 2007/46/EÜ XVI lisas on loetletud õigustloovad aktid, mille puhul võib tootja või tehniline teenistus teha virtuaalseid katseid, sealhulgas mitmed määrusega (EÜ) nr 661/2009 kehtetuks tunnistatud direktiivid. Seepärast on vaja asendada viited asjaomastele direktiividele viidetega määruse (EÜ) nr 661/2009 asjakohastele rakendusmeetmetele.
(7)
EÜ tüübikinnitustunnistuste ja EÜ tüübikinnitusmärkide ühetaolise numeratsiooni jaoks on määruse (EÜ) nr 661/2009 alusel vaja kehtestada konkreetsed haldussätted ning luua numeratsiooni- ja markeerimise süsteem.
(8)
ÜRO Euroopa Majanduskomisjoni eeskirjad sisaldavad konkreetseid sätteid andmete kohta, mis tuleb koos tüübikinnituse taotlusega esitada. Käesoleva määrusega kehtestatavate menetluste jaoks peavad samad andmed sisalduma ka infopaketis.
(9)
Piduri asendushõõrdkatte komplektide puhul on endiselt kohustuslik täita määrusega (EÜ) nr 661/2009 kehtetuks tunnistatud nõukogu direkiivi 71/320/EMÜ (3) nõudeid, kuid alternatiivselt oli lubatud ÜRO Euroopa Majanduskomisjoni eeskirja nr 90 (4) nõuete järgimine. Mootorsõidukite ja nende haagiste piduri asendushõõrdkatte komplektide, trummelpiduri asendushõõrdkatete, piduri asendusketaste ja asendustrumlite jaoks tuleb kehtestada üksikasjalikud sätted, sh üleminekusätted, vastavalt ÜRO Euroopa Majanduskomisjoni eeskirjale 90.
(10)
Vastavalt määruse (EÜ) nr 661/2009 artikli 6 lõikele 4 peab N-kategooria sõidukite puhul sõiduki kabiin või juhi ja reisijate jaoks ette nähtud ruum olema piisavalt tugev, et pakkuda sõitjatele kaitset kokkupõrke korral, võttes arvesse ÜRO Majanduskomisjoni eeskirja 29 (5). Seepärast tuleb käesolev määrus lisada nende ÜRO Euroopa Majanduskomisjoni eeskirjade loetelusse, mille kohaldamine on kohustuslik.
(11)
Määruse (EÜ) nr 661/2009 I lisa tabel, milles sätestatakse määruse artikli 5 lõigetes 1 ja 2 osutatud nõuete kohaldamisala, vajab ajakohastamist pärast komisjoni direktiivi 2010/19/EL (6) vastuvõtmist.
(12)
Määrusega (EÜ) nr 661/2009 sõiduki kabiini tugevusele, rehvirõhu jälgimise süsteemile, kõrgetasemelisele hädapidurdussüsteemile, sõidurajalt kõrvalekaldumise hoiatussüsteemile, käiguvahetuse näidikule ja elektroonilisele stabiilsuskontrollisüsteemile kehtestatud täiendavad nõuded ei ole küll kantud I lisa tabelisse, kuid peaksid sellegipoolest kehtima tüübikinnituse andmisel.
(13)
Määruse (EÜ) nr 661/2009 IV lisa loetelu ÜRO Euroopa Majanduskomisjoni eeskirjadest, mille kohaldamine on kohustuslik, ajakohastatakse sageli, et arvesse võtta asjaomastes ÜRO Euroopa Majanduskomisjoni eeskirjades tehtud muudatusi.
(14)
Loetelu peaks täiendama selgitav teave selle kohta, millistel tingimustel jäävad teatud sõidukite, osade ja eraldi tehniliste seadmestike puhul kehtima EÜ tüübikinnitused, mis väljastati määrusega (EÜ) nr 661/2009 kehtetuks tunnistatud direktiivide alusel.
(15)
Komisjoni määrust (EL) nr 1003/2010, (7) milles käsitletakse tagumiste registreerimismärkide paigalduskohta ja kinnitamist, on vaja muuta selleks, et arvesse võtta sõidukite konkreetset kuju.
(16)
Komisjoni määrust (EL) nr 109/2011, (8) milles käsitletakse porikaitsesüsteeme, on vaja muuta selleks, et ajakohastada viide rataste porikaitsmeid käsitlevale komisjoni määrusele, ning selleks, et kohaldada viimast täiendavate sõidukikategooriate suhtes.
(17)
Komisjoni määrust (EL) nr 458/2011, (9) milles käsitletakse rehvide paigaldamist, on vaja kohandada tehnika arenguga seoses ÜRO Euroopa Majanduskomisjoni eeskirjas 64 (10) sätestatud N1-kategooria sõidukite mittekohustusliku varurattaga.
(18)
Direktiivi 2007/46/EÜ XI lisas loetletud eriotstarbelisi sõidukeid käsitlevate õigustloovate aktide kahte punkti tuleb muuta seoses sõidukite mürataseme nõuetega, et viia asjaomased nõuded taas kooskõlla varem kohaldatud sätetega.
(19)
Käesolevas määruses sätestatud meetmed on kooskõlas mootorsõidukite tehnilise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Reguleerimisese
1. Käesoleva määrusega kehtestatakse üksikasjalikud eeskirjad, milles käsitletakse M-, N- ja O-kategooria sõidukite ning nende jaoks ette nähtud osade ja eraldi tehniliste seadmestike tüübikinnituse konkreetseid menetlusi, tehnilisi nõudeid ja katsetusi.
2. Käesoleva määrusega muudetakse ka direktiivi 2007/46/EÜ teatavaid lisasid, et kohandada neid tehnika arenguga ning kehtestada tüübikinnituse menetlused:
-
uutele tehnoloogiatele või põhimõtetele vastavalt direktiivi 2007/46/EÜ artiklile 20;
-
sõidukisüsteemidele sellisel juhul, kui osadel ja eraldi tehnilistel seadmestikel on Euroopa Majanduskomisjoni tüübikinnitusmärgi asemel EÜ tüübikinnitusmärk määruse (EÜ) nr 661/2009 (millega kehtestatakse nõuded ÜRO Euroopa Majanduskomisjoni eeskirjadega hõlmatud valdkondades) rakendusmeetmete kohaldamisel;
-
sellisel juhul, kui tootja on määratud tehniliseks teenistuseks vastavalt direktiivi 2007/46/EÜ XV lisale; ja
-
sellisel juhul, kui vastavalt direktiivi 2007/46/EÜ XVI lisale on kohaldatud virtuaalseid katseid.
Artikkel 2
EÜ tüübikinnituse taotlemine
1. Tootja või tema esindaja esitab tüübikinnitusasutusele käesoleva määruse sätete kohaselt koostatud avalduse.
2. Käesoleva määruse artikli 1 lõikes 2 sätestatud ühe või enama menetluse kohane EÜ tüübikinnituse taotlus koosneb infopaketist, mis sisaldab määruse (EÜ) nr 661/2009 (millega kehtestatakse nõuded ÜRO Euroopa Majanduskomisjoni eeskirjadega hõlmatud valdkondades) rakendusmeetmetega nõutavaid andmeid, ja koostatakse vastavalt direktiivi 2007/46/EÜ I lisale.
3. Tüübikinnitusasutus annab kinnituse selle kohta, kas ta peab taotlust täielikuks.
4. EÜ või ÜRO Euroopa Majanduskomisjoni tüübikinnitusega osi või eraldi tehnilisi seadmestikke, mis on paigaldatud sõidukile või teise osa või eraldi tehnilise seadmestiku sisse, ei ole vaja teatises nende kõikide andmete osas täielikult kirjeldada, kui teatises on märgitud nende tüübikinnitusnumbrid ja -märgid ja tehnilisele teenistusele on tehtud kättesaadavaks asjaomased tüübikinnitustunnistused koos infopakettidega.
5. Määruse (EÜ) nr 661/2009 (millega kehtestatakse nõuded ÜRO Euroopa Majanduskomisjoni eeskirjadega hõlmatud valdkondades) rakendusmeetmete kohaldamisel aktsepteeritakse kehtiva EÜ tüübikinnitusmärgiga osi ja eraldi tehnilisi seadmestikke isegi juhul, kui neid kasutatakse selliste osade ja eraldi tehniliste seadmestike asemel, mille puhul on kohustuslik Euroopa Majanduskomisjoni tüübikinnitusmärk.
Artikkel 3
Tüübikinnitus
1. Kui tüübikinnituseks esitatud sõiduki, osa või eraldi tehnilise seadmestiku tüüp vastab asjaomastele tehnonõuetele ja meetmetele, millega tagatakse toodangu vastavus määrusega (EÜ) nr 661/2009 kohustuslikuks tehtud ÜRO Euroopa Majanduskomisjoni eeskirjadele ning kui taotleja täidab käesoleva määruse artiklis 2 sätestatud asjaomaseid nõudeid, annab tüübikinnitusasutus EÜ tüübikinnituse vastavalt määruse (EÜ) nr 661/2009 artikli 13 lõike 15 punktile a ja väljastab tüübikinnitusnumbri vastavalt direktiivi 2007/46/EÜ VII lisas esitatud numeratsioonisüsteemile.
2. Liikmesriik ei tohi määrata sama numbrit teist tüüpi sõidukile, osale või eraldi tehnilisele seadmestikule.
3. Käesoleva artikli lõike 1 kohaldamiseks väljastab tüübikinnitusasutus I lisa 2. osas esitatud vormi kohase EÜ tüübikinnitustunnistuse ÜRO Euroopa Majanduskomisjoni eeskirjadele mittevastavaid uusi tehnoloogiaid või põhimõtteid sisaldava sõiduki, osa või eraldi tehnilise seadmestiku tüübi kohta, või I lisa 3. osas esitatud vormi kohase EÜ tüübikinnitustunnistuse ÜRO Euroopa Majanduskomisjoni eeskirjade põhilistele tehnilistele nõuetele vastava sõiduki, osa või eraldi tehnilise seadmestiku tüübi kohta ja/või tootjapoolsete katsete ja/või virtuaalsete katsete kohta.
Artikkel 4
ÜRO Euroopa Majanduskomisjoni eeskirjadega hõlmatud uued tehnoloogiad või põhimõtted, mis ei sobi kokku määruse (EÜ) nr 661/2009 rakendusmeetmetega
1. Kui liikmesriigil on õigus väljastada sõidukile EÜ tüübikinnitust seoses süsteemi, osa või eraldi tehnilise seadmestikuga vastavalt direktiivi 2007/46/EÜ artiklile 20, siis tuleb järgida lõigetes 2 kuni 5 sätestatud menetlust.
2. Tüübikinnitusasutus annab EÜ tüübikinnituse vastavalt käesoleva määruse artiklile 3 ja väljastab tüübikinnitusnumbri vastavalt direktiivi 2007/46/EÜ VII lisas esitatud numeratsioonisüsteemile.
3. Tüübikinnitusasutus väljastab I lisa 2. osas esitatud vormi kohase EÜ tüübikinnitustunnistuse, millele on lisatud kohaldatud ÜRO Euroopa Majanduskomisjoni eeskirja asjaomase vormi kohane täidetud teatis, kus ÜRO Euroopa Majanduskomisjoni tüübikinnitusnumbri lahter on jäetud täitmata.
4. Vastavalt artiklile 2 koostatud infopakett lisatakse seejärel käesoleva artikli lõikes 3 nimetatud tüübikinnitustunnistusele ja teatisele.
5. Juhul, kui see on kohaldatav, esitatakse käesoleva artikli lõikes 3 nimetatud tüübikinnitustunnistusel EÜ tüübikinnitusmärgi näidis vastavalt direktiivi 2007/46/EÜ VII lisa liitele.
Artikkel 5
Tootjapoolsed katsed
1. Kooskõlas direktiivi 2007/46/EÜ artikli 11 lõikega 1 ja artikli 41 lõikega 6 ning selle V ja XV lisaga võib tehniliseks teenistuseks määrata tootja. Direktiivi 2007/46/EÜ XV lisa liites on sätestatud üldised tingimused, mida tuleb täita tootja tehniliseks teenistuseks määramisel. Nimetatud nõudeid kohaldatakse koos käesoleva määrusega tehtud muudatustega, järgides lõigetes 2 kuni 5 sätestatud menetlust.
2. Tüübikinnitusasutus annab EÜ tüübikinnituse vastavalt käesoleva määruse artiklile 3 ja väljastab tüübikinnitusnumbri vastavalt direktiivi 2007/46/EÜ VII lisas esitatud numeratsioonisüsteemile.
3. Tüübikinnitusasutus väljastab I lisa 3. osas esitatud vormi kohase EÜ tüübikinnitustunnistuse, millele on lisatud kohaldatud ÜRO Euroopa Majanduskomisjoni eeskirja asjaomase vormi kohane täidetud teatis, kus ÜRO Euroopa Majanduskomisjoni tüübikinnitusnumbri lahter on jäetud täitmata.
4. Vastavalt artiklile 2 koostatud infopakett lisatakse seejärel käesoleva artikli lõikes 3 nimetatud tüübikinnitustunnistusele ja teatisele.
5. Juhul, kui see on kohaldatav, esitatakse käesoleva artikli lõikes 3 nimetatud tüübikinnitustunnistusel EÜ tüübikinnitusmärgi näidis vastavalt direktiivi 2007/46/EÜ VII lisa liitele.
Artikkel 6
Virtuaalsed katsed
1. Kooskõlas direktiivi 2007/46/EÜ artikli 11 lõikega 4 ning selle XVI lisaga on lubatud virtuaalsed katsemeetodid, tingimusel et direktiivi 2007/46/EÜ XVI lisa liidetes sätestatud nõuded on täidetud. Nimetatud nõudeid kohaldatakse koos käesoleva määrusega tehtud muudatustega, järgides lõigetes 2 kuni 5 sätestatud menetlust.
2. Tüübikinnitusasutus annab EÜ tüübikinnituse vastavalt käesoleva määruse artiklile 3 ja väljastab tüübikinnitusnumbri vastavalt direktiivi 2007/46/EÜ VII lisas esitatud numeratsioonisüsteemile.
3. Tüübikinnitusasutus väljastab I lisa 3. osas esitatud vormi kohase EÜ tüübikinnitustunnistuse, millele on lisatud kohaldatud ÜRO Euroopa Majanduskomisjoni eeskirja asjaomase vormi kohane täidetud teatis, kus ÜRO Euroopa Majanduskomisjoni tüübikinnitusnumbri lahter on jäetud täitmata.
4. Vastavalt artiklile 2 koostatud infopakett lisatakse seejärel käesoleva artikli lõikes 3 nimetatud tüübikinnitustunnistusele ja teatisele.
5. Juhul, kui see on kohaldatav, esitatakse käesoleva artikli lõikes 3 nimetatud tüübikinnitustunnistusel EÜ tüübikinnitusmärgi näidis vastavalt direktiivi 2007/46/EÜ VII lisa liitele.
Artikkel 7
Piduri asendushõõrdkatte komplektid, piduri asenduskettad ja piduri asendustrumlid
1. Alates 1. novembrist 2014 kohaldatakse ÜRO Euroopa Majanduskomisjoni eeskirja nr 90 uute piduri asendushõõrdkatte komplektide müügi ja kasutuselevõtu puhul, mis on mõeldud järgmistele sõidukitüüpidele: M1-kategooria sõidukid, mille suurim lubatud täismass ei ületa 3,5 tonni, M2-kategooria sõidukid, mille suurim lubatud täismass ei ületa 3,5 tonni, N1-, O1- ja O2-kategooria sõidukid, millele on antud sõiduki tüübikinnitus vastavalt direktiivile 71/320/EMÜ, ÜRO Euroopa Majanduskomisjoni eeskirjale nr 13 või ÜRO Euroopa Majanduskomisjoni eeskirjale nr 13-H 7. aprillil 1998 või hiljem.
2. Alates 1. novembrist 2014 kohaldatakse ÜRO Euroopa Majanduskomisjoni eeskirja nr 90 uute piduri asendushõõrdkatte komplektide müügi ja kasutuselevõtu puhul, mis on mõeldud järgmistele sõidukitüüpidele: M1-kategooria sõidukid, mille suurim lubatud täismass ületab 3,5 tonni, M2-kategooria sõidukid, mille suurim lubatud täismass ületab 3,5 tonni, M3-, N2-, N3-, O3- ja O4-kategooria sõidukid, millele on antud sõiduki tüübikinnitus vastavalt ÜRO Euroopa Majanduskomisjoni eeskirjale nr 13 või ÜRO Euroopa Majanduskomisjoni eeskirjale nr 13-H 1. novembril 2014 või hiljem.
3. Alates 1. novembrist 2016 kohaldatakse ÜRO Euroopa Majanduskomisjoni eeskirja nr 90 uute piduri asendusketaste ja -trumlite müügi ja kasutuselevõtu puhul, mis on mõeldud M1- ja N1-kategooria sõidukitüüpidele, millele on antud sõiduki tüübikinnitus vastavalt ÜRO Euroopa Majanduskomisjoni eeskirjale nr 13 või ÜRO Euroopa Majanduskomisjoni eeskirjale nr 13-H 1. novembril 2016 või hiljem.
4. Alates 1. novembrist 2014 kohaldatakse ÜRO Euroopa Majanduskomisjoni eeskirja nr 90 uute piduri asendusketaste müügi ja kasutuselevõtu puhul, mis on mõeldud M2-, M3-, N2- ja N3-kategooria sõidukitüüpidele, millele on antud sõiduki tüübikinnitus vastavalt ÜRO Euroopa Majanduskomisjoni eeskirjale nr 13 1. novembril 2014 või hiljem.
5. Alates 1. novembrist 2016 kohaldatakse ÜRO Euroopa Majanduskomisjoni eeskirja nr 90 uute piduri asendustrumlite müügi ja kasutuselevõtu puhul, mis on mõeldud M2-, M3-, N2- ja N3-kategooria sõidukitüüpidele, millele on antud sõiduki tüübikinnitus vastavalt ÜRO Euroopa Majanduskomisjoni eeskirjale nr 13 1. novembril 2016 või hiljem.
6. Alates 1. novembrist 2016 kohaldatakse ÜRO Euroopa Majanduskomisjoni eeskirja nr 90 uute piduri asendusketaste ja -trumlite müügi ja kasutuselevõtu puhul, mis on mõeldud O1- ja O2-kategooria sõidukitüüpidele, millele on antud sõiduki tüübikinnitus vastavalt ÜRO Euroopa Majanduskomisjoni eeskirjale nr 13 1. novembril 2016 või hiljem.
7. Alates 1. novembrist 2014 kohaldatakse ÜRO Euroopa Majanduskomisjoni eeskirja nr 90 uute piduri asendusketaste müügi ja kasutuselevõtu puhul, mis on mõeldud O3- ja O4-kategooria sõidukitüüpidele, millele on antud sõiduki tüübikinnitus vastavalt ÜRO Euroopa Majanduskomisjoni eeskirjale nr 13 1. novembril 2014 või hiljem.
8. Alates 1. novembrist 2016 kohaldatakse ÜRO Euroopa Majanduskomisjoni eeskirja nr 90 uute piduri asendustrumlite müügi ja kasutuselevõtu puhul, mis on mõeldud O3- ja O4-kategooria sõidukitüüpidele, millele on antud sõiduki tüübikinnitus vastavalt ÜRO Euroopa Majanduskomisjoni eeskirjale nr 13 1. novembril 2016 või hiljem.
Artikkel 8
Tarbesõidukite kabiini tugevus
1. Riiklikud ametiasutused keelduvad alates 30. jaanuarist 2017 tarbesõidukites viibijate kaitsega seotud põhjustel EÜ tüübikinnituse või riikliku tüübikinnituse andmisest N-kategooria uut tüüpi sõidukitele, mis ei vasta ÜRO Euroopa Majanduskomisjoni eeskirjale nr 29.
2. Alates 30. jaanuarist 2021 ei pea riiklikud ametiasutused tarbesõidukites viibijate kaitsega seotud põhjustel vastavustunnistusi enam kehtivaks direktiivi 2007/46/EÜ artikli 26 tähenduses ja keelavad selliste N-kategooria sõidukite registreerimise, müügi ja kasutusele võtmise, mis ei vasta ÜRO Euroopa Majanduskomisjoni eeskirjale nr 29.
Artikkel 9
Määruse (EÜ) nr 661/2009 muutmine
1. Määruse (EÜ) nr 661/2009 I lisa muudetakse vastavalt käesoleva määruse II lisale.
2. Määruse (EÜ) nr 661/2009 IV lisa asendatakse käesoleva määruse III lisa tekstiga.
Artikkel 10
Direktiivi 2007/46/EÜ muutmine
Direktiivi 2007/46/EÜ I, IV, VII, XI, XV ja XVI lisa muudetakse vastavalt käesoleva määruse IV lisale.
Artikkel 11
Määruse (EL) nr 1003/2010 muutmine
Määruse (EL) nr 1003/2010 II lisa muudetakse vastavalt käesoleva määruse V lisale.
Artikkel 12
Määruse (EL) nr 109/2011 muutmine
1. Artikkel 1 asendatakse järgmisega:
„Artikkel 1
Reguleerimisala
Käesolevat määrust kohaldatakse direktiivi 2007/46/EÜ II lisas määratletud N- ja O-kategooria sõidukite ning porikaitsesüsteemide suhtes, mis on ette nähtud paigaldamiseks N- ja O-kategooria sõidukitele.”
2. Määruse (EL) nr 109/2011 I ja IV lisa muudetakse vastavalt käesoleva määruse VI lisale.
Artikkel 13
Määruse (EL) nr 458/2011 muutmine
Määruse (EL) nr 458/2011 I lisa muudetakse vastavalt käesoleva määruse VII lisale.
Artikkel 14
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. veebruar 2015

Labels: 7
8